* **§6 ods. 1. písm. a) Obstaranie zariadení a potrieb na získavanie, spracovanie alebo skladovanie včelárskych produktov**

**Konečný prijímateľ podpory:** včelár, ktorému vznikli náklady pri obstaraní zariadenia.

**Výška podpory:**

– do 50 % z oprávnených nákladov, ak konečným prijímateľom podpory je registrovaná prevádzkareň potravinárskeho podniku pre potraviny živočíšneho pôvodu,

– do 50 % z oprávnených nákladov, najviac však do výšky 1.000 eur, ak konečným prijímateľom podpory nie je registrovaná prevádzkareň potravinárskeho podniku pre potraviny živočíšneho pôvodu.

**– 50 % z oprávnených nákladov na zabezpečenie prívesného vozíka najviac do výšky 500 eur, ak má konečný prijímateľ stanovište umiestnené v extraviláne obce.**

Za oprávnené náklady sa považujú náklady na nákup:

a) zariadenia na

– odvčelovanie alebo manipuláciu s medníkmi alebo včelárskymi rámikmi pri medobraní,

– odviečkovanie medových plástov, (10 rokov)

– separáciu vosku od medu, (5 rokov)

– vytáčanie medu, (10 rokov)

– čistenie medu alebo dávkovanie medu, (10 rokov)

– spracovanie alebo skladovanie včelárskych produktov s ohrevom, chladením alebo mrazením spracúvanie medu na priamy predaj, (5 rokov)

– spracúvanie medu, (10 rokov)

– skladovanie medu alebo manipuláciu s medom v medárni, (5 rokov)

– získavanie včelieho vosku, spracúvanie včelieho vosku alebo výrobu včelárskych medzistienok, (10 rokov)

– získavanie, spracúvanie alebo skladovanie obnôžkového peľu alebo plástového peľu, (5 rokov)

– získavanie, spracúvanie alebo skladovanie materskej kašičky alebo propolisu, (5 rokov)

– zabezpečenie hygieny spracúvania včelárskych produktov, (5 rokov)

– kontrolu kvality včelárskych produktov, (5 rokov)

– vŕtanie rámikov, (5 rokov)

– kŕmenie včiel, (5 rokov)

b) čerpadla na med, (5 rokov)

c) pomôcky na spracúvanie melicitóznych medov, (5 rokov)

d) plničky medu alebo jej príslušenstva, (5 rokov)

e) nádoby na skladovanie alebo prepravu medu v maximálnom počte 5 kusov, (5 rokov)

f) prívesného vozíka do celkovej hmotnosti 1500 kg. (5 rokov)

**Podmienky pre poskytnutie podpory:**

– predložené doklady musia preukázateľne súvisieť s nákupom zaradení a potrieb na získavanie, spracovanie alebo skladovanie včelárskych produktov konečnému prijímateľovi podpory v **predchádzajúcich 10 rokoch** nebola poskytnutá podpora na nákup zaradení a potrieb ako sú zariadenia na odviečkovanie plástov, vytáčanie, čistenie, dávkovanie, spracovanie medu alebo získavanie, spracovanie vosku a výroby medzistienok.

– konečnému prijímateľovi podpory v **predchádzajúcich 5 rokoch** nebola poskytnutá podpora na nákup ostatných zariadení a potrieb spadajúcich do podopatrenia podľa § 6 ods. 1.písm. a) NV č. 10/2023 Z. z..

**– konečnému prijímateľovi podpory sa NEPOSKYTNE podpora ak vykonáva podnikateľskú činnosť v chove včiel alebo vo výrobe, spracovaní alebo skladovaní včelárskych produktov,**

– zariadenie, na ktoré požaduje podporu, si ponechá vo svojom výlučnom vlastníctve po dobu najmenej 5 rokov od poskytnutia podpory.

**Prílohy predkladané konečným prijímateľom podpory:**

– informácia s rozpisom nákladov podľa [Prílohy č. 18](https://vcelari.sk/wp-content/uploads/2023/08/Priloha-c.18.docx), ktorá jednoznačne preukazuje spojitosť

dokladov o nákladoch s obstaraním zariadení a potrieb na získavanie, spracovanie alebo, skladovanie včelárskych produktov,

– pri zákazke s hodnotou vyššou ako 10.000 eur bez DPH zdôvodnenie výberu dodávateľa k jednotlivým oprávneným výdavkom a doložením troch cenových ponúk od troch rôznych

dodávateľov,

– kópia dokladov o nákladoch spojených s nákupom zariadení a potrieb na získavanie, spracovanie alebo skladovanie včelárskych produktov,

– v prípade nákupu od zahraničného dodávateľa (nevzťahuje sa na SEPA krajiny) prepočet

kurzu podľa Európskej centrálnej banky („ďalej len ECB“),

– pri nákupe zo zahraničia a účtovnom doklade vystavenom v cudzom jazyku (okrem nákupu

z Českej republiky) dodať preklad účtovného dokladu (nevyžaduje sa úradný preklad),

– potvrdenie regionálnej veterinárnej a potravinovej správy (ďalej len „RVPS) o registrácii prevádzkarne potravinárskeho podniku pre potraviny živočíšneho pôvodu, ak je výška podpory vyššia ako 1.000 eur